【戰況R2】失蹤人口巫顯東 事隔半年再W！
2024年05月11日 13:50
東網電視
更多新聞短片
第2場三班泥地1650米，出馬得9駒，結果又係開放頭馬！近排表現平平的羅廐馬「大紅袍」，閘前突然著綠格落飛得6.3倍，排1檔好快埋欄放，早段步速慢回到氣，彎位開始加快，拉士雖然受到鄭廐「木火兄弟」狂追，但巫顯東一路鞭推，頂到尾呀，騎者自上年11月15日贏「萬事靚」後，再一次入凱旋門，梗係高興喇，不過鄭俊偉就慘了，大好形勢都影輸，影唔到佢呀，唔知會唔會又掟馬簿呢？是場跑第3、4名，係留到極後的「柏林探戈」及布文落班馬「好好心得」。
贏到第36W嘅羅富全，話「大紅袍」不嬲都有內閃問題，但巫顯東上場跑「大紅袍」都係走到直線，所以同馬主傾完之後，決定今場繼續畀機會巫顯東跑，而「大紅袍」1200米都係短，今場跑番一哩好好彩抽到1檔可以自己貼欄慢放，騎師步速應記一功。呢場爭6捷的大熱門「獨角獸」突然大敗26個馬位，賽後見到方仔黑晒面呀。
第2場賽果：9-4-3-2
二重彩賽果：9-4(最後賠率69)